Mitjançant el Decret 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya, es va canviar la denominació del Departament de Governació, Administracions Públiques i Habitatge, que va passar a denominar-se Departament de Polítiques Digitals i Administració Pública.
Així mateix, l'article 3.12 de la norma esmentada determina l'àmbit de competència del Departament de Polítiques Digitals i Administració Pública: es mantenen les competències relatives a l'impuls d'estratègies i avaluació de les administracions públiques i del sector públic, així com la seva estructura i dimensionament, organització, funcionament, coordinació i desenvolupament de l'Administració electrònica, la formació del personal al servei de les administracions públiques i la funció pública.
D'altra banda, s'han atribuït al Departament de Polítiques Digitals i Administració Pública les competències en matèria de telecomunicacions i societat digital; polítiques de ciberseguretat i de serveis d'identificació electrònica, i d'identitat i confiança digital, així com la confecció i la direcció de les polítiques d'innovació del sector de les tecnologies digitals avançades referents a les ciutats intel·ligents, les dades massives i les tecnologies del mòbil.
El 25 de maig de 2018 es va iniciar l'aplicació del Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), a partir del qual desapareix l'obligació de regular els tractaments de protecció de dades personals mitjançant una norma de caràcter general.
Per aquest motiu, es deroguen les disposicions de caràcter general reguladores de fitxers de dades de caràcter personal del Departament de Polítiques Digitals i Administració Pública.
Amb l'objectiu de garantir que la ciutadania disposa de la informació permanentment actualitzada dels tractaments de dades de caràcter personal dels quals és responsable el Departament de Polítiques Digitals i Administració Pública, aquesta informació es publicarà a la pàgina web del Departament.
Mitjançant el Decret 117/2018, de 19 de juny, de reestructuració del Departament de Polítiques Digitals i Administració Pública, es va establir l'estructura bàsica del Departament.
Actualment, resulta necessari regular de manera completa l'estructura orgànica d'aquest Departament.
A proposta del conseller de Polítiques Digitals i Administració Pública, i d'acord amb el Govern,
1.1 El Departament de Polítiques Digitals i Administració Pública, sota la direcció de la persona que n'és titular, s'estructura en els òrgans següents:
b) La Secretaria de Polítiques Digitals.
c) La Secretaria d'Administració i Funció Pública.
1.2 S'adscriuen al Departament de Polítiques Digitals i Administració Pública les entitats següents:
a) El Centre de Telecomunicacions i Tecnologies de la Informació.
b) La Fundació Centre de Seguretat de la Informació de Catalunya.
c) La Fundació i2CAT, Internet i Innovació Digital a Catalunya.
d) L'Escola d'Administració Pública de Catalunya.
e) El Consorci Administració Oberta de Catalunya.
1.3 L'Autoritat Catalana de Protecció de Dades es relaciona amb el Govern de la Generalitat de Catalunya mitjançant el Departament de Polítiques Digitals i Administració Pública.
1.4 El Consell de Direcció és l'òrgan que assisteix la persona titular del Departament en les funcions de coordinació general i en l'elaboració de la seva política, fa el seguiment de la seva execució i és presidit per aquesta persona i integrat, a més, per les persones titulars de les unitats directives amb rang orgànic mínim de direcció general, el o la cap del Gabinet del Conseller o de la Consellera i la resta de persones que la persona titular del Departament designi.
2.1 La unitat d'assistència i suport a la persona titular del Departament és el Gabinet del Conseller o Consellera.
c) Elaborar els informes en matèria de relacions institucionals i assessorar la persona titular del Departament en aquesta matèria.
c) Qualsevol altra funció de naturalesa anàloga que li sigui encomanada.
b) Coordinar les activitats de protocol dels actes públics organitzats pel Departament i d'aquells en què participa.
2.8 Les persones titulars de les unitats previstes en aquest article són personal eventual, d'acord amb el Decret 2/2005, d'11 de gener, sobre el règim jurídic del personal eventual al servei de l'Administració de la Generalitat de Catalunya.
3.2 A la persona titular de la Secretaria General també li correspon coordinar i fer el seguiment de les actuacions dels organismes adscrits i vinculats al Departament que preveu l'article 1.2 d'aquest Decret, així com vetllar per l'alineació estratègica dels seus plans i programes a les polítiques impulsades pel Departament.
b) Planificar i supervisar l'aplicació de les polítiques públiques en matèria de recursos humans del Departament i dirigir els assumptes relatius al personal adscrit a les unitats del Departament.
c) Dirigir la planificació i la preparació de l'avantprojecte de pressupost del Departament en col·laboració amb altres unitats del Departament.
e) Dirigir, supervisar i gestionar les actuacions departamentals en matèria de tecnologies de la informació i la comunicació, d'acord amb l'estratègia corporativa en aquesta matèria i sens perjudici de les funcions d'altres unitats directives.
f) Totes les de naturalesa anàloga que se li deleguin, se li encarreguin o que li atribueixi la normativa vigent.
4.2 La Direcció de Serveis s'estructura en:
a) La Sub-direcció General de Recursos Humans i Règim Interior.
b) La Sub-direcció General de Gestió Econòmica, Contractació i Patrimoni.
5.1 La Sub-direcció General de Recursos Humans i Règim Interior té les funcions següents:
c) Impulsar i coordinar la formació del personal i la detecció de les necessitats formatives del personal del Departament.
e) Dirigir i supervisar la preparació de l'avantprojecte de pressupost de despeses del personal.
f) Coordinar la interlocució amb els agents socials i les organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que siguin necessàries per a la implantació d'acords i millores en l'àmbit de les relacions laborals.
k) Coordinar i impulsar el conjunt d'actuacions que siguin necessàries per posar en marxa els nous equipaments del Departament.
5.2 De la Sub-direcció General de Recursos Humans i Règim Interior en depenen:
b) El registre general o les funcions d'oficina d'assistència en matèria de registres que el substitueixin.
d) Coordinar les obres d'adequació i el manteniment que cal realitzar en els espais ocupats pel Departament, i elaborar propostes per aprofitar-los millor.
e) Gestionar els serveis del Departament, com la neteja, el manteniment, la seguretat, l'ús de zones comunes, el mobiliari o els ornaments.
f) Organitzar i dirigir els serveis comuns, com el suport subaltern, les sales de reunions, els audiovisuals o el correu i la missatgeria.
l) Coordinar les actuacions que es duguin a terme amb altres institucions i empreses que es relacionin amb el Departament en matèria de seguretat i salut.
o) Qualsevol altra funció de naturalesa anàloga que li sigui encomanada.
c) Prestar el suport necessari amb els mitjans audiovisuals en tots els actes que ho requereixin.
8.1 La Sub-direcció General de Gestió Econòmica, Contractació i Patrimoni té les funcions següents:
8.2 De la Sub-direcció General de Gestió Econòmica, Contractació i Patrimoni en depenen:
b) Fer el seguiment, el control i l'anàlisi de l'execució pressupostària i la preparació de les modificacions pressupostàries.
h) Donar suport als òrgans del Departament pel que fa a la gestió econòmica.
b) Assessorar en matèria de contractació administrativa totes les unitats del Departament i les entitats vinculades i donar-hi suport.
d) Garantir la prestació dels serveis TIC que el Departament requereix, tant dels serveis bàsics com del manteniment evolutiu i correctiu dels sistemes d'informació, i vetllar per la seva adequada implantació en el Departament.
e) Identificar estratègies d'evolució i innovació, proposar mesures per a la innovació i transformació de processos mitjançant les TIC, i col·laborar en els projectes d'implantació de l'Administració digital i la interoperabilitat dels sistemes d'informació, en coordinació amb la unitat del Departament en què recau la funció organitzativa i seguint els criteris de la Secretaria d'Administració i Funció Pública.
j) Desplegar i coordinar les actuacions establertes en el Programa de ciberseguretat de l'organisme competent en matèria de ciberseguretat, dissenyat, desenvolupat i actualitzat pel Departament, en coherència amb l'estratègia de ciberseguretat de la Generalitat de Catalunya i en compliment amb el marc normatiu vigent, en coordinació amb el Gabinet Tècnic.
11.2 L'Àrea de Tecnologies de la Informació i les Comunicacions està dirigida pel director o directora de l'Àrea TIC del Centre de Telecomunicacions i Tecnologies de la Informació (CTTI), i depèn funcionalment de la Direcció de Serveis del Departament, quant a les tecnologies de la informació i les comunicacions del Departament, i del Centre de Telecomunicacions i Tecnologies de la Informació, quant a les tecnologies de la informació i comunicacions corporatives de l'Administració de la Generalitat de Catalunya i el seu sector públic, en els termes establerts pel Govern.
11.3 El Centre de Telecomunicacions i Tecnologies de la Informació ha de garantir que l'Àrea de Tecnologies de la Informació i les Comunicacions del Departament tingui cobertes les necessitats de recursos tècnics i humans necessaris per a la gestió tecnològica dels serveis departamentals, així com les necessitats de gestió dels projectes relacionats amb les aplicacions informàtiques i les infraestructures tecnològiques departamentals, d'acord amb la dotació de recursos requerits i aprovats pel Departament.
11.4 A l'organisme competent en matèria de ciberseguretat li correspon impulsar el desplegament del Programa de ciberseguretat del Departament d'acord amb l'article 11.1.j), en coordinació amb l'Àrea TIC, i informar periòdicament el director o directora de Serveis de l'estat de situació en matèria de ciberseguretat.
12.1 L'Assessoria Jurídica, amb rang orgànic de sub-direcció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya, i li corresponen les funcions que preveu la normativa sobre els serveis jurídics de l'Administració de la Generalitat.
12.2 L'Assessoria Jurídica coordina els òrgans i/o les àrees de les diferents unitats directives del Departament que duguin a terme funcions de suport i assistència jurídica.
13.1 El Gabinet Tècnic, assimilat orgànicament a sub-direcció general, té les funcions següents:
b) Elaborar instruments i estudis per a la planificació i avaluació de les actuacions del Departament i fer el seguiment de les actuacions estratègiques.
c) Dissenyar, coordinar i supervisar els sistemes d'indicadors de gestió i estratègics i fer-ne el seguiment i l'avaluació.
d) Coordinar i desplegar les estratègies corporatives de gestió de dades i informació per al suport en la presa de decisions.
e) Planificar, elaborar i coordinar els informes, els estudis i les estadístiques en les matèries que són competència del Departament.
f) Coordinar les mesures i actuacions destinades a garantir la coherència interna i externa de la imatge corporativa del Departament.
h) Supervisar les actuacions de difusió i informació interna i externa del Departament pels diferents mitjans, telemàtics o presencials, disponibles.
i) Dirigir i supervisar la política editorial del Departament i coordinar l'elaboració i execució del Pla de publicacions.
j) Planificar, elaborar i executar els programes de normalització lingüística i promoure els plans d'acció que se'n deriven.
k) Dirigir i coordinar tant l'elaboració com l'execució dels plans i actuacions departamentals en matèria de seguretat de la informació en l'àmbit organitzatiu, especialment en matèria de protecció de dades personals.
l) Analitzar, estudiar i elaborar les propostes de creació, modificació i optimització de les estructures orgàniques i funcionals del Departament, així com assegurar-ne la implementació i avaluació.
m) Impulsar propostes de racionalització, simplificació i implementació de procediments, circuits administratius i tècniques de gestió, així com la seva adequació al model corporatiu d'Administració digital, d'acord amb els models corporatius establerts pels àmbits competents.
n) Impulsar i coordinar les mesures destinades a la millora de l'accés i de les relacions dels ciutadans amb el Departament, de les actuacions en matèria d'interoperabilitat i de les relacions interadministratives, d'acord amb els models corporatius establerts pels àmbits competents.
o) Impulsar, coordinar i supervisar els projectes d'administració digital, així com les mesures organitzatives derivades de la implantació de les tecnologies de la informació en el Departament, en coordinació amb l'Àrea TIC, pel que fa a la seva actuació en l'àmbit organitzatiu, d'acord amb els criteris corporatius establerts per la Direcció General d'Administració Digital.
p) Actuar com a òrgan responsable de l'aplicació de la transversalitat de la perspectiva de gènere en la planificació, la gestió i l'avaluació de les polítiques departamentals, mitjançant l'exercici de les funcions establertes a l'article 8.2 de la Llei 17/2015, del 21 de juliol, d'igualtat efectiva de dones i homes.
a) El Servei de Planificació i Anàlisi de Dades.
b) L'Àrea d'Organització i Administració Digital.
El Servei de Planificació i Anàlisi de Dades té les funcions següents:
e) Fer l'estudi i l'elaboració dels quadres de comandament i altres sistemes d'indicadors de gestió i estratègics que permetin la presa de decisions.
f) Recopilar la informació d'interès per al Departament i vetllar per l'actualització de les dades de què disposen els punts d'informació del Departament
g) Elaborar i coordinar les anàlisis de dades d'interès per al Departament.
h) Elaborar estudis, informes i propostes en matèria de protecció de dades en l'àmbit organitzatiu.
i) Elaborar i executar els plans i actuacions departamentals en matèria de seguretat de la informació en l'àmbit organitzatiu.
j) Col·laborar en el disseny i l'execució de programes interdepartamentals del seu àmbit d'actuació.
k) Dirigir, en l'àmbit tècnic, l'activitat editorial del Departament.
l) Editar les publicacions del Departament en els diferents suports i coordinar-ne la distribució.
m) Gestionar les subscripcions i l'adquisició de publicacions per a les unitats del Departament.
n) Dissenyar eines de normalització lingüística i fer-ne el seguiment i la valoració corresponents.
o) Fer estudis i propostes en matèria de foment de la innovació i la recerca en el funcionament del Departament i de les entitats adscrites.
p) Impulsar i facilitar la implementació de les polítiques corporatives de foment de la innovació en el funcionament del Departament i de les entitats adscrites, en coordinació amb l'òrgan corresponent del departament competent en la matèria.
q) Assessorar, amb caràcter general, els diferents òrgans del Departament en les matèries de la seva competència
L'Àrea d'Organització i Administració Digital, configurada com a àrea funcional, té les funcions següents:
b) Elaborar els estudis i l'anàlisi de les normes que vinculen un procés administratiu i impulsar, coordinar i elaborar propostes de racionalització, simplificació i implementació de procediments, circuits administratius i tècniques de gestió, així com adequar-les al model corporatiu d'Administració digital.
e) Coordinar i supervisar la definició dels requeriments funcionals i els continguts dels sistemes d'informació del Departament en col·laboració amb les diferents unitats directives, i supervisar i fer el seguiment del Pla director de sistemes d'informació del Departament, en coordinació amb l'Àrea TIC.
f) Exercir la direcció tècnica de la implementació de l'Administració digital al Departament i a les entitats adscrites, analitzar els requeriments tecnològics dels projectes d'administració digital d'acord amb el Pla director de sistemes d'informació, proposar les actuacions necessàries per a la producció i l'evolució dels serveis digitals, i fer el seguiment de la seva execució en coordinació amb l'Àrea TIC.
i) Donar suport en matèria d'estructures orgàniques i funcionals.
16.1 A la Secretaria de Polítiques Digitals, amb rang de secretaria general en els termes que preveu l'article 11.2 de la Llei 13/1989, de 14 de desembre, li corresponen les funcions següents:
a) Impulsar el desplegament i la integració de les tecnologies digitals en tots els àmbits de la societat catalana.
b) Impulsar i coordinar les polítiques de promoció del sector de les comunicacions electròniques i les tecnologies digitals a Catalunya, de forma coordinada amb el departament competent en polítiques d'empresa.
c) Confeccionar i dirigir els programes estratègics de recerca i innovació referents a les tecnologies digitals, de forma coordinada amb el departament competent en polítiques de recerca.
d) Promoure la creació i el desplegament a Catalunya de les infraestructures digitals i de comunicacions electròniques adequades per fer arribar a la ciutadania, a les empreses i a les institucions públiques els serveis de connectivitat i d'accés als serveis digitals.
e) Impulsar i coordinar les polítiques i programes del Govern relatives a la promoció i el desenvolupament de les tecnologies digitals avançades referents a les ciutats i territoris intel·ligents, així com participar en el disseny de les polítiques de govern i Administració digital impulsades per l'òrgan competent en aquesta matèria.
f) Exercir les competències de la Generalitat de Catalunya en matèria de planificació, gestió, ordenació, regulació, inspecció i règim sancionador en l'àmbit de la societat digital, de les infraestructures digitals i de les comunicacions electròniques, excloses les de radiodifusió.
g) Coordinar, juntament amb l'òrgan competent en la matèria, davant dels òrgans competents d'altres instàncies, les necessitats d'espectre radioelèctric dels serveis de la Generalitat de Catalunya.
h) Impulsar la política d'infraestructures digitals, de comunicacions electròniques i de sistemes d'informació necessaris per satisfer les necessitats en aquesta matèria de l'Administració de la Generalitat i de les entitats i organismes que en depenen.
i) Coordinar els òrgans dels departaments que tinguin relació amb l'àmbit material propi de la Secretaria i, especialment, respecte a les relacions amb els prestadors de serveis i operadors de tecnologies digitals i comunicacions electròniques.
j) Identificar les necessitats d'espectre radioelèctric dels serveis de la Generalitat de Catalunya amb els òrgans de les instàncies competents, en coordinació amb el departament competent en la matèria.
k) Desenvolupar les relacions de l'Administració de la Generalitat de Catalunya amb els prestadors de serveis, els operadors d'infraestructures i d'altres agents, pel que fa a l'àmbit digital i de les comunicacions electròniques.
l) Elaborar, dissenyar i executar els programes de desplegament d'infraestructures digitals i de comunicacions electròniques, a iniciativa pròpia, en coordinació amb altres administracions, o que corresponguin a iniciatives promogudes o finançades per programes europeus o estatals.
m) Donar suport i assessorament als ens locals en matèria de coordinació, planificació i ordenament en matèria d'infraestructures digitals i de comunicacions electròniques.
n) Establir un registre unificat d'usuaris per als sistemes d'identificació electrònica i els serveis de confiança que són responsabilitat de la Generalitat de Catalunya.
o) Promoure la creació d'infraestructures tecnològiques que facilitin el desplegament del vot electrònic en l'àmbit de la Generalitat de Catalunya en coordinació amb el departament competent en processos electorals.
p) Dissenyar les polítiques de ciberseguretat de la Generalitat de Catalunya, en l'àmbit de les seves competències, impulsant i establint els programes i les actuacions necessàries en la matèria, per mitjà del disseny i l'aprovació dels plans de ciberseguretat, i coordinant les funcions amb els organismes competents en la seva execució.
q) Coordinar amb els àmbits competents en matèria d'empresa i recerca, l'impuls i les actuacions derivades de les polítiques digitals, de foment de la innovació, l'economia i la societat digital.
r) Qualsevol altra funció de naturalesa anàloga que li sigui encomanda.
16.2 De la Secretaria de Polítiques Digitals en depenen els òrgans següents:
a) La Direcció General de Societat Digital.
b) La Direcció General d'Innovació i Economia Digital.
c) La Sub-direcció General d'Infraestructures Digitals i de Comunicacions Electròniques.
d) La Sub-direcció General de Suport a la Gestió.
17.1 Correspon a la Direcció General de Societat Digital l'exercici de les funcions següents:
a) Impulsar i participar en el disseny de les polítiques de govern digital.
b) Liderar les polítiques per impulsar una ciutadania digital tot desplegant programes de capacitació, inclusió i apoderament digital de la societat.
c) Liderar i impulsar les polítiques d'innovació digital ciutadana i el seu encaix en la quàdruple hèlix.
d) Promoure el coneixement de les tecnologies digitals de la informació i la comunicació a través del foment de la innovació, l'impuls d'accions formatives i la dinamització de processos de participació i debat.
e) Impulsar i participar en el disseny de les polítiques de promoció de les vocacions científiques, tecnològiques, en enginyeria i matemàtiques posant especial atenció en la inclusió femenina en aquest àmbit.
f) Impulsar polítiques que fomentin la igualtat d'oportunitats en matèria de gènere i potenciïn la presència de les dones en el sector tecnològic.
g) Establir, dirigir i coordinar programes per al desenvolupament de la societat digital en coordinació amb altres administracions.
h) Garantir un marc normatiu de drets i responsabilitats digitals dels ciutadans que els protegeixi en les seves relacions digitals.
i) Impulsar accions per promoure el català a Internet i a les plataformes digitals, d'acord amb els òrgans competents en matèria de promoció de la llengua catalana.
j) Organitzar i/o participar en esdeveniments, fòrums i congressos, nacionals i internacionals, en l'àmbit de la societat digital.
k) Promoure les accions de foment de la cultura de la ciberseguretat.
l) Qualsevol altra funció de naturalesa anàloga que li sigui encomanda.
17.2 De la Direcció General de Societat Digital en depèn el Servei d'Inclusió i Capacitació Digital.
Corresponen al Servei d'Inclusió i Capacitació Digital les funcions següents:
a) Dissenyar propostes de formació en el camp de les tecnologies digitals avançades, amb l'objectiu d'arribar a tots els sectors de la societat, i dissenyar projectes d'alfabetització digital en col·laboració amb organismes, col·lectius, associacions i empreses que hi treballen, i impulsar propostes d'ensenyament en línia.
b) Promoure el comportament ètic en les comunitats digitals i xarxes ciutadanes.
c) Dinamitzar i participar en els processos de participació i debat per impulsar la societat digital a Catalunya.
d) Col·laborar amb els altres departaments de la Generalitat i ens locals de Catalunya en projectes que afavoreixin l'ús de les tecnologies digitals en qualsevol activitat de la societat.
e) Desenvolupar propostes que fomentin la innovació digital en nous mitjans, continguts, tendències del disseny i formes de pensament o de gestió del coneixement.
f) Executar accions de promoció del català en les tecnologies de la informació i la comunicació, d'acord amb els òrgans competents en matèria de promoció de la llengua catalana, per evitar una fractura digital lingüística.
g) Gestionar l'acreditació en competències en tecnologies de la comunicació ACTIC.
h) Impulsar i dinamitzar la Xarxa Punt TIC de Catalunya.
i) Prestar la col·laboració i l'assistència que correspongui en el control, la inspecció i l'aplicació del règim sancionador sobre els serveis de la societat digital i els seus prestadors, en particular sobre comerç electrònic, noms de domini d'Internet i protecció de la propietat industrial en aquest àmbit.
j) Vetllar perquè la intel·ligència artificial no promogui estereotips sexistes ni masclistes mitjançant els seus algoritmes.
19.1 Correspon a la Direcció General d'Innovació i Economia Digital l'exercici de les funcions següents:
a) Promoure les polítiques d'innovació i transformació digital pel desenvolupament de la societat digital avançada i integrada.
b) Fomentar el creixement del teixit econòmic i del sector de les tecnologies digitals.
c) Liderar les polítiques i els programes d'impuls de les tecnologies referents a les ciutats i territoris intel·ligents.
d) Fomentar la recerca i la innovació referents a les tecnologies digitals avançades.
e) Fomentar la coordinació i l'alineament dels centres tecnològics i de recerca en l'àmbit de les tecnologies digitals avançades.
f) Coordinar i articular l'adopció de polítiques públiques que reflecteixin normativament els nous models de negoci que es recolzen en les plataformes tecnològiques col·laboratives, sens perjudici de les competències que tinguin atribuïdes els departaments sobre els diferents àmbits acceptats.
g) Impulsar polítiques públiques i programes orientats a la promoció del comerç electrònic de béns i serveis, en coordinació amb el departament competent en polítiques d'empresa.
h) Impulsar i organitzar esdeveniments, fòrums i congressos, nacionals i internacionals, en l'àmbit de les tecnologies digitals.
19.2 De la Direcció General d'Innovació i Economia Digital en depèn l'Àrea d'Innovació i Promoció del Sector Digital.
Corresponen a l'Àrea d'Innovació i Promoció del Sector Digital, configurada com a àrea funcional, les funcions següents:
a) Col·laborar amb els altres departaments de la Generalitat de Catalunya en projectes que afavoreixin l'ús de les tecnologies digitals en el teixit econòmic i empresarial.
b) Donar suport a altres departaments o a entitats vinculades al sector públic de la Generalitat de Catalunya en iniciatives d'innovació i transformació digital, en coordinació amb la Direcció General d'Administració Digital.
c) Elaborar propostes que fomentin el desenvolupament del sector de les tecnologies digitals a Catalunya.
d) Impulsar iniciatives per millorar l'ecosistema digital català i afavorir el creixement del sector de les tecnologies digitals a Catalunya, en coordinació amb el departament competent en matèria de polítiques empresarials.
e) Dissenyar i desplegar programes estratègics de recerca i innovació en tecnologies digitals avançades, en coordinació amb el departament competent en matèria de polítiques de recerca.
f) Promoure el coneixement de les tecnologies digitals avançades impulsant accions divulgatives i formatives.
g) Executar les polítiques i programes relatius a la promoció i el desenvolupament de les tecnologies referents a les ciutats i territoris intel·ligents.
h) Desenvolupar iniciatives de coordinació i alineament dels centres tecnològics i de recerca en l'àmbit de les tecnologies digitals avançades.
i) Desenvolupar iniciatives d'impuls del sector de les plataformes tecnològiques col·laboratives.
j) Impulsar programes orientats a la promoció del comerç electrònic de béns i serveis, en coordinació amb el departament competent en matèria de polítiques d'empresa.
21.1 Correspon a la Sub-direcció General d'Infraestructures Digitals i de Comunicacions Electròniques l'exercici de les funcions següents:
a) Desenvolupar les funcions d'inspecció i sanció que són competència de la secretaria en aquest àmbit.
b) Elaborar les propostes d'ordenament, de regulació i de planificació de les infraestructures digitals i de comunicacions electròniques quan sigui competència de la Generalitat.
c) Controlar i supervisar el desplegament d'infraestructures digitals i de comunicacions electròniques.
d) Coordinar les propostes d'ordenament, de regulació i de planificació de l'espectre radioelèctric i dels plans tècnics que promoguin els òrgans competents en la matèria.
e) Exercir les facultats inspectores i sancionadores en matèria d'infraestructures digitals i de comunicacions electròniques que siguin competència de la Generalitat de Catalunya, excloses les de radiodifusió.
f) Coordinar les relacions en l'àmbit digital i de les comunicacions electròniques de l'Administració de la Generalitat de Catalunya amb les empreses, els operadors de serveis, els operadors d'infraestructures, els centres de recerca i d'altres agents.
g) Elaborar informes, si escau, sobre els recursos que s'interposin contra els actes sancionadors de la Secretaria.
h) Impulsar les relacions, en projectes d'extensió de cobertura dels serveis de radiocomunicacions, amb les administracions i els agents locals.
i) Impulsar les relacions amb les administracions i els agents locals, i coordinar i donar visibilitat a l'impacte territorial dels projectes de xarxes i infraestructures de radiocomunicacions.
j) Dissenyar propostes, promoure la gestió, la coordinació i el seguiment dels programes per desplegar les infraestructures digitals i de comunicacions electròniques corresponents a fons estructurals, programes i projectes europeus, i a fons vinculats a programes estatals.
k) Participar i/o organitzar esdeveniments i fòrums, nacionals, estatals i internacionals, en l'àmbit de les infraestructures digitals i de comunicacions electròniques.
21.2 De la Sub-direcció General d'Infraestructures Digitals i de Comunicacions Electròniques en depèn el Servei de Telecomunicacions.
Corresponen al Servei de Telecomunicacions les funcions següents:
a) Elaborar les propostes de regulació, control i supervisió del desplegament d'infraestructures digitals i de comunicacions electròniques.
b) Donar suport tècnic al desenvolupament normatiu d'altres departaments de la Generalitat de Catalunya quan afecti les infraestructures digitals i de comunicacions electròniques.
c) Donar suport tècnic per a la coordinació, estratègia i validació de les iniciatives, les propostes, els plans d'ordenament de les administracions locals i les subvencions que atorga la Generalitat quan afectin l'àmbit de les infraestructures digitals i de comunicacions electròniques.
d) Elaborar les propostes, la gestió, la coordinació i el seguiment dels programes per desplegar les infraestructures digitals i de comunicacions electròniques, corresponents a fons estructurals, programes i projectes europeus, i a fons vinculats a programes estatals.
e) Fomentar les relacions amb les administracions i els agents locals, i coordinar i donar visibilitat a l'impacte territorial dels projectes de xarxes i infraestructures de radiocomunicacions.
f) Instruir, en totes les seves fases, els procediments sancionadors per infraccions en matèria d'infraestructures de comunicacions electròniques competència de la Secretaria.
g) Efectuar el control de la iniciació de la via de constrenyiment de les sancions fermes imposades en matèria d'infraestructures de comunicacions electròniques competència de la Secretaria.
h) Atendre les consultes formulades per les persones interessades sobre el règim sancionador en matèria d'infraestructures de comunicacions electròniques competència de la Secretaria.
i) Efectuar el seguiment de la verificació de les condicions d'emissió o recepció dels serveis portadors de serveis de comunicació audiovisual en coordinació amb la Secretaria de Comunicació del Govern i Mitjans de Comunicació.
j) Mantenir el cens de les infraestructures de comunicacions electròniques a Catalunya.
k) Controlar i gestionar el Registre d'instal·ladors d'infraestructures de comunicacions electròniques.
l) Controlar i gestionar les instal·lacions d'infraestructures de comunicacions electròniques en l'àmbit de l'edificació.
m) Qualsevol altra funció de naturalesa anàloga que li sigui encomanda.
Correspon a la Sub-direcció General de Suport a la Gestió l'exercici de les funcions següents:
a) Planificar i coordinar el seguiment del desenvolupament de les actuacions corresponents del Pla de Govern i del Pla departamental de la Secretaria.
b) Coordinar el seguiment dels indicadors de l'execució del Pla de Govern relacionats amb la Secretaria en col·laboració amb el Gabinet Tècnic del Departament.
c) Coordinar el seguiment dels compromisos relacionats amb els plans industrials derivats de les licitacions públiques de la Secretaria.
d) Coordinar el seguiment dels projectes i processos de la Secretaria.
e) Coordinar, supervisar i controlar l'execució del pressupost de la Secretaria, en coordinació amb la Direcció de Serveis.
f) Preparar l'avantprojecte del pressupost anual de la Secretaria.
g) Coordinar els sistemes de gestió electrònica dels expedients de la Secretaria, en coordinació amb el Gabinet Tècnic.
h) Coordinar i controlar l'actualització dels continguts de la Secretaria a la intranet i al web del Departament, en coordinació amb el Gabinet Tècnic.
i) Coordinar i supervisar els procediments de gestió dels recursos humans de la Secretaria, en coordinació amb la Direcció de Serveis.
j) Planificar i coordinar les actuacions en matèria de prevenció de riscos laborals a la Secretaria, en coordinació amb la Direcció de Serveis.
24.1 La Secretaria d'Administració i Funció Pública, amb rang de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
a) Les previstes pel Decret legislatiu 1/1997, de 31 d'octubre, pel qual s'aprova la refosa en un text únic dels preceptes de determinats textos legals vigents en matèria de funció pública.
b) Dirigir les estratègies sobre la reforma de l'Administració de la Generalitat i del seu sector públic, i la implantació o desenvolupament de la direcció pública.
c) Supervisar, fer el seguiment i coordinar les mesures dirigides a racionalitzar i simplificar l'organització de l'Administració de la Generalitat i del seu sector públic, i les polítiques de millora i modernització de l'Administració.
d) Impulsar la implantació de mesures de simplificació, agilitat i millora dels processos administratius i del funcionament en general de l'Administració de la Generalitat i del seu sector públic, i impulsar la implantació de sistemes de control de la gestió utilitzant, entre altres tècniques, els quadres de comandament i el càlcul de costos, així com les auditories administratives.
e) Incorporar pràctiques de bon govern en la gestió del sector públic basades en la transparència, proximitat, eficiència, austeritat, agilitat administrativa, rendició de comptes i l'avaluació permanent dels serveis.
f) Impulsar les mesures dirigides a aconseguir una Administració i uns serveis públics de qualitat, a implantar i desenvolupar les cartes de servei als efectes de garantir uns estàndards mínims de qualitat en la seva prestació i avaluar els serveis públics de l'Administració de la Generalitat i del seu sector públic.
g) Impulsar, fer el seguiment i coordinar la implantació de codis ètics, d'integritat i de bones pràctiques dels alts càrrecs i empleats públics en l'àmbit de l'Administració de la Generalitat i del seu sector públic, sens perjudici de les competències en matèria d'integritat en la contractació pública i en altres àmbits que puguin correspondre a la Secretaria de Transparència i Govern Obert.
h) Supervisar i coordinar el desenvolupament de la interoperabilitat i de l'Administració digital i fer-ne el seguiment.
i) Assegurar la coordinació transversal de les polítiques en matèria de protecció de dades en l'àmbit de l'Administració de la Generalitat i del seu sector públic institucional.
j) Supervisar les actuacions sobre el dimensionament d'efectius dels departaments de l'Administració de la Generalitat i les seves entitats instrumentals.
k) Coordinar l'estratègia per al desenvolupament de mesures i actuacions d'innovació i talent que permetin l'aprofitament, la potenciació i el reconeixement de les capacitats del personal de l'Administració i del seu sector públic.
l) Definir criteris i establir polítiques per a la planificació corporativa dels recursos humans de l'Administració de la Generalitat.
m) Assessorar i assistir les administracions públiques catalanes en matèries pròpies de l'àmbit competencial de la Secretaria.
n) Participar en les iniciatives del Govern que tenen l'objectiu d'impulsar i coordinar polítiques transversals de la Generalitat.
o) Establir les estratègies i els criteris per al desenvolupament i l'aplicació de les polítiques d'igualtat en matèria de funció pública, d'acord amb les directrius establertes a la Llei 17/2015, del 21 de juliol, d'igualtat efectiva de dones i homes.
p) Promoure la planificació, el desenvolupament i l'avaluació de les polítiques digitals impulsades pel Govern en la totalitat del seu àmbit funcional.
24.2 De la Secretaria d'Administració i Funció Publica en depenen:
b) La Direcció General d'Administració Digital.
25.1 La Direcció General de Funció Pública té les funcions següents:
a) Participar en la definició del marc general d'ocupació pública a Catalunya mitjançant l'impuls de polítiques, criteris i directrius en matèria de recursos humans de l'Administració de la Generalitat i del seu sector públic.
c) Fer-se càrrec de les relacions del personal de la Generalitat amb les organitzacions sindicals i els representants del personal funcionari, estatutari i laboral en matèria de negociació col·lectiva, i coordinar l'actuació sindical dels departaments.
d) Impulsar i supervisar les actuacions relacionades amb la provisió de llocs de treball, competència de la Direcció General de Funció Pública, i impulsar els processos de provisió definitiva departamentals.
f) Aprovar les convocatòries, en el seu àmbit de competència, dels processos selectius i de provisió, les bases generals i específiques respectives; nomenar els tribunals qualificadors o òrgans tècnics de selecció, així com resoldre les convocatòries.
g) Supervisar i coordinar les actuacions en matèria de gestió de llocs de treball, les situacions administratives i incidències del personal i la gestió del temps de treball de l'Administració de la Generalitat.
h) Garantir la fiabilitat dels sistemes d'informació corporatius de recursos humans i del portal de l'empleat, així com coordinar la millora contínua del funcionament en les aplicacions de recursos humans de caràcter transversal.
j) Planificar, supervisar i coordinar l'actuació de la inspecció general de serveis de personal, les incompatibilitats i l'assistència a les unitats de recursos humans dels departaments.
l) Dirigir, impulsar, coordinar i ordenar els serveis de prevenció de riscos, salut i seguretat laborals de l'àmbit de la Generalitat, avaluar-ne l'actuació i proposar les mesures corresponents.
n) Impulsar, en l'àmbit de la funció pública, les polítiques d'acció i integració social i elaborar els programes corresponents.
o) Impulsar i coordinar les mesures i els projectes de dimensionament de les plantilles, carrera professional, retribucions, gestió del rendiment del personal de l'Administració de la Generalitat i les seves entitats instrumentals.
a) La Sub-direcció General de Relacions Sindicals i Polítiques Socials.
b) La Sub-direcció General de Gestió de Personal.
c) La Sub-direcció General d'Ordenació Jurídica i d'Inspecció General de Serveis de Personal.
26.1 La Sub-direcció General de Relacions Sindicals i Polítiques Socials té les funcions següents:
a) Participar en la negociació col·lectiva en representació de l'Administració de la Generalitat respecte les condicions de treball del personal i exercir com a òrgan de comunicació amb els representants legals del personal i amb les organitzacions sindicals, sens perjudici de les competències que corresponen a cada departament.
b) Assessorar i informar sobre matèria sindical i de personal laboral els diferents departaments i entitats.
d) Preparar i coordinar els processos electorals d'òrgans de representació del personal i fer-ne el seguiment.
g) Coordinar les mesures de prevenció, protecció i adaptació que potenciïn la seguretat i la salut dels empleats públics, així com coordinar les actuacions que hagin de fer els departaments per tal de garantir el funcionament correcte dels serveis de prevenció de tota l'Administració de la Generalitat.
j) Gestionar i controlar els crèdits horaris, el manteniment i el condicionament de locals sindicals i la composició dels òrgans de negociació, així com el Registre d'òrgans de representació del personal al servei de l'Administració de la Generalitat de Catalunya, del seu sector públic i de les universitats públiques catalanes i entitats dependents.
m) Qualsevol altra funció de naturalesa anàloga que li sigui encomanada.
26.2 De la Sub-direcció General de Relacions Sindicals i Polítiques Socials en depenen:
b) El Servei de Personal Funcionari.
c) El Servei de Prevenció, Salut Laboral i Polítiques Socials.
El Servei de Personal Laboral té les funcions següents:
a) Assessorar i coordinar els departaments i organismes de la Generalitat sobre el personal laboral de l'Administració de la Generalitat.
d) Elaborar els informes exigits per la normativa vigent sobre determinació o modificació de les condicions de treball amb impacte econòmic del personal laboral de l'Administració de la Generalitat i el seu sector públic.
El Servei de Personal Funcionari té les funcions següents:
a) Coordinar l'actuació sindical dels departaments sobre les condicions de treball del personal funcionari.
e) Coordinar els processos electorals d'òrgans de representació.
El Servei de Prevenció, Salut Laboral i Polítiques Socials té les funcions següents:
a) Coordinar l'actuació i els programes dels departaments de l'Administració de la Generalitat en matèria de prevenció, seguretat, salut laboral i polítiques socials.
b) Promoure actuacions i elaborar programes, plans d'actuació i normatives necessàries en matèria de prevenció, seguretat, salut laboral i polítiques socials.
c) Impulsar la millora del funcionament i de la coordinació entre els òrgans de representació i tots els agents implicats que faciliti una millor protecció de la salut laboral.
30.1 La Sub-direcció General de Gestió de Personal té les funcions següents:
a) Participar en el disseny de les línies d'actuació establertes per la Secretaria d'Administració i Funció Pública i la Direcció General de Funció Pública en matèria de gestió de llocs de treball, de plantilles de personal, de provisió de llocs, de mobilitat i de selecció de personal, així com en l'impuls i la direcció d'execució dels processos de millora i modernització dels diferents àmbits d'actuació que incideixen en la gestió de personal.
c) Establir directrius i criteris, coordinar i supervisar l'execució de les actualitzacions del Sistema d'informació de personal en els àmbits de la gestió de llocs de treball, Registre general de personal, provisió de llocs i selecció de personal, i portal de l'empleat.
d) Supervisar la gestió en la declaració de situacions administratives, la tramitació de reingressos i altres incidències del personal.
e) Planificar i coordinar les actuacions en matèria de provisió de llocs de treball, competència de la Direcció General de Funció Pública, i també la promoció i direcció de l'Òrgan Tècnic de Provisió de Llocs de Treball.
f) Impulsar i fer el seguiment dels processos de provisió definitiva dels departaments.
g) Coordinar el desenvolupament dels processos selectius de personal competència de la Direcció General de Funció Pública, impulsar la preparació i elaboració de les propostes d'oferta d'ocupació pública, així com col·laborar amb els departaments en matèria de selecció de personal.
h) Coordinar les actuacions de comunicació interna i externa relatives a la gestió de personal, d'acord amb els principis d'informació pública, transparència i dret d'accés.
30.2 De la Sub-direcció General de Gestió de Personal en depenen els òrgans i l'àrea funcional següents:
El Servei de Gestió de Llocs de Treball té les funcions següents:
b) Coordinar i supervisar la valoració i classificació dels llocs de treball, d'acord amb els sistemes aprovats a aquest efecte, i proposar les accions necessàries per millorar el sistema de valoració i classificació.
e) Assessorar els departaments en matèria de gestió de llocs de treball.
f) Cooperar amb els departaments de l'Administració de la Generalitat i el seu sector públic per facilitar la correcta gestió dels llocs de treball.
g) Adaptar i actualitzar la relació de llocs de treball als canvis que es produeixin a la normativa i l'estructura administrativa de l'Administració de la Generalitat de Catalunya.
h) Participar en la determinació de criteris relatius a les característiques dels llocs de treball.
i) Proposar millores en la gestió i en els circuits de tramitació dels llocs de treball de l'Administració de la Generalitat i del seu sector públic i promoure'n la implementació.
32.1 El Servei de Registre de Personal té les funcions següents:
a) Analitzar, coordinar i supervisar la informació administrativa del Registre general de personal.
b) Impulsar i supervisar les eines corporatives de gestió de recursos humans.
c) Proposar millores informàtiques dels sistemes d'informació de personal, per tal d'incrementar-ne l'eficàcia i facilitar la gestió als departaments, d'acord amb la normativa.
d) Assessorar i coordinar els departaments sobre el manteniment de les dades del Registre informàtic de personal.
f) Coordinar i proposar millores dels diferents serveis del portal de l'empleat públic per al personal de la Generalitat de Catalunya.
g) Gestionar i supervisar la tramitació de les resolucions de les situacions administratives, així com altres incidències de personal, que siguin competència de la Direcció General de Funció Pública.
h) Assessorar, gestionar i supervisar les peticions de reingrés al servei actiu del personal funcionari i laboral.
32.2 Del Servei de Registre de Personal en depèn la Secció de Situacions Administratives.
32.3 La Secció de Situacions Administratives té les funcions següents:
b) Expedir i tramitar els certificats necessaris sobre situacions administratives.
d) Resoldre consultes dels empleats sobre situacions administratives del personal de l'Administració de la Generalitat de Catalunya.
d) Informar sobre les situacions dels diferents règims de previsió social, així com sobre la integració de personal al servei de la Generalitat de Catalunya.
33.1 El Servei de Provisió de Llocs té les funcions següents:
b) Assessorar i donar suport a la resta de convocatòries de provisió definitiva que realitzin els departaments.
c) Coordinar i formar els membres de l'Òrgan Tècnic de Provisió de Llocs de Treball, per tal de facilitar-ne la participació en els òrgans d'avaluació.
d) Analitzar i proposar millores dels processos en els sistemes de provisió de llocs, tant de personal laboral com funcionari.
e) Assessorar els departaments sobre els sistemes generals i extraordinaris de provisió de llocs de treball que garanteixin la correcta prestació dels serveis públics, i sobre les incidències que es produeixin en els òrgans d'avaluació.
g) Impulsar les convocatòries departamentals de concurs específic, lliure designació i concursos de canvi de destinació.
h) Coordinar la difusió de la informació dels resultats dels concursos competència de la Direcció General de Funció Pública, i participar en la resposta de les consultes.
i) Participar en les propostes de millora i innovació dels sistemes i processos de provisió definitiva.
33.2 Del Servei de Provisió de Llocs en depèn la Secció de Processos de Provisió de Llocs.
33.3 La Secció de Processos de Provisió de Llocs té les funcions següents:
b) Assessorar els departaments i facilitar els tràmits exigits per a les convocatòries de provisió definitiva pels sistemes de concurs específic i de lliure designació.
c) Participar en la determinació dels requisits per ocupar els llocs de treball i la fixació dels perfils professionals adequats per proveir-los.
d) Donar el suport material i tècnic que puguin necessitar les comissions de valoració dels concursos generals competència de la Direcció General de Funció Pública.
b) Coordinar, elaborar i proposar les bases de les convocatòries i els temaris i perfils professionals per a la selecció de personal.
c) Participar en la determinació dels membres dels tribunals qualificadors o òrgans tècnics de selecció, així com dels assessors quan escaigui, per a les convocatòries de selecció de personal que corresponguin.
e) Assessorar els tribunals o òrgans de selecció de personal en la seva actuació per garantir una actuació homogènia, respectant-ne la discrecionalitat tècnica en el desenvolupament de les proves.
f) Planificar la logística i dur a terme les actuacions necessàries per al correcte desenvolupament de les proves selectives d'accés a la condició de funcionari, i laboral quan escaigui, sens perjudici de les funcions que, sobre aquest àmbit, puguin correspondre a altres òrgans o organismes.
35.1 La Sub-direcció General d'Ordenació Jurídica i d'Inspecció General de Serveis de Personal té les funcions següents:
b) Informar preceptivament de qualsevol proposta de disposició, legal o reglamentària, que contingui aspectes relatius a personal, i dels assumptes que s'han de sotmetre a la deliberació de la Comissió Tècnica de la Funció Pública i dels assumptes de personal que s'hagin d'elevar al Govern.
d) Elaborar les circulars i les instruccions sobre personal que li siguin encomanades per a l'aplicació i el desenvolupament de la normativa, proposar els criteris de coordinació adequats per a la seva aplicació i supervisar-la.
f) Exercir les funcions que preveu la legislació vigent sobre el règim d'incompatibilitats dels alts càrrecs i del personal al servei de la Generalitat de Catalunya.
h) Elaborar estudis i informes sobre recursos o reclamacions formulats contra els actes emesos en matèria de personal i elaborar, si escau, les propostes de resolució que corresponen als òrgans actius de la Secretaria d'Administració i Funció Pública.
35.2 Les funcions esmentades en l'apartat anterior s'entenen sens perjudici de les competències i funcions assignades específicament per la normativa dels serveis jurídics a l'Assessoria Jurídica del Departament.
35.3 De la Sub-direcció General d'Ordenació Jurídica i d'Inspecció General de Serveis de Personal en depèn l'Àrea d'Inspecció General de Serveis de Personal.
L'Àrea d'Inspecció General de Serveis de Personal, configurada com a àrea funcional, té les funcions següents:
a) Exercir, sota la direcció de la persona titular de la Sub-direcció General d'Ordenació Jurídica i d'Inspecció General de Serveis de Personal, la funció inspectora sobre la vigilància del compliment de les normes de funció pública, amb independència de les facultats inspectores que siguin competència d'altres òrgans, tant pel que fa a l'Administració departamental com pel que fa al sector públic.
c) Vetllar per la prevenció d'irregularitats i males pràctiques administratives en l'àmbit departamental i en el sector públic de la Generalitat.
d) Assessorar els departaments i entitats de l'Administració de la Generalitat sobre el règim jurídic del personal directiu del sector públic i emetre els informes exigits per la normativa vigent sobre les relacions contractuals del personal directiu de les entitats del sector públic de la Generalitat, especialment pel que fa al seu règim retributiu, i la seva adequació a la normativa vigent, sens perjudici de les funcions que sobre aquesta matèria puguin tenir atribuïdes altres òrgans.
e) Promoure les actuacions per a la millora de la transparència quant a les polítiques de recursos humans de l'Administració pública i el sector públic adscrit, i col·laborar en aquestes actuacions.
g) Investigar i informar sobre les sol·licituds d'actuació derivades del Protocol d'assetjament sexual.
h) Instruir els procediments sancionadors derivats de la legislació en matèria de transparència, accés a la informació pública i bon govern en el cas que la persona responsable de la infracció sigui un alt càrrec al servei de l'Administració de la Generalitat.
37.1 La Direcció General d'Administració Digital té les funcions següents:
a) Desenvolupar les polítiques orientades a aconseguir una Administració moderna, innovadora i digital, atenent a quatre eixos: treballadors públics, processos, dades i tecnologia.
b) Impulsar la transformació digital de l'Administració de la Generalitat en les relacions entre administracions públiques i el sector públic institucional, especialment pel que fa a la prestació de serveis i el desenvolupament de polítiques públiques, incloent la subscripció de convenis de cessió de dades entre l'Administració de la Generalitat i altres administracions públiques i ens del sector públic autonòmic, estatal o local.
c) Donar suport a la planificació, el desenvolupament i l'avaluació de les polítiques digitals que impulsi el Departament col·laborant amb els òrgans competents en la matèria.
d) Definir i desplegar mesures de simplificació, agilitat i millora del funcionament dels processos administratius de l'Administració de la Generalitat i del seu sector públic institucional, en col·laboració amb altres òrgans amb funcions sobre aquesta matèria.
e) Impulsar la millora de la qualitat i avaluació dels serveis públics prestats per l'Administració de la Generalitat i el seu sector públic, mitjançant la supervisió, el seguiment i la coordinació per implantar i desenvolupar les auditories administratives, les cartes de serveis i els quadres de comandament.
f) Proposar, planificar i liderar el desenvolupament dels sistemes d'informació corporatius vinculats amb l'Administració digital, pel que fa a la vessant tecnològica, en col·laboració amb el Centre de Telecomunicacions i Tecnologies de la Informació (CTTI) i el Consorci Administració Oberta de Catalunya (Consorci AOC) i, pel que fa a la vessant funcional, amb la resta d'agents implicats, tot donant suport al desplegament d'aquests sistemes als departaments i entitats del sector públic, especialment respecte del canvi cultural que suposa la transformació digital.
g) Fer el seguiment i coordinar la supervisió contínua de les entitats del sector públic institucional de l'Administració de la Generalitat per tal d'avaluar la subsistència dels motius que van justificar-ne la creació, l'eficàcia i eficiència organitzativa i la governança, en coordinació amb les unitats competents en matèria d'organització, de recursos humans, patrimonial i economicofinancera, i en els termes que determini el Govern.
h) Proposar, planificar i liderar l'establiment de les polítiques i del model de la dada a l'Administració de la Generalitat i impulsar les mesures necessàries per habilitar la gestió de les dades addicionalment a la gestió dels documents en l'àmbit de l'Administració digital, i adoptar les mesures adients per facilitar la governança d'aquestes en tot el seu cicle de vida amb la vocació de prestar serveis públics digitals proactius i personalitzats, sense perjudici de les competències d'altres òrgans.
i) Adoptar mesures per implantar i desenvolupar la direcció pública professional.
j) Adoptar les mesures adients per facilitar la racionalització i simplificació de l'organització de l'Administració i del seu sector públic.
k) Facilitar la implantació o el desenvolupament de codis d'integritat i bones pràctiques en l'àmbit de l'Administració de la Generalitat i del seu sector públic institucional.
l) Impulsar i, si és el cas, definir les línies d'actuació relatives al reconeixement de la innovació i talent mitjançant l'aprofitament i la potenciació de les capacitats del personal de l'Administració i del seu sector públic institucional, així com de les possibilitats que ofereixen les solucions tecnològiques i les xarxes socials.
S'exerceix aquesta funció en coordinació amb l'Escola d'Administració Pública de Catalunya.
m) Potenciar els processos de col·laboració publicoprivada, assegurant els estàndards mínims de qualitat, i la participació ciutadana en el seu seguiment, i enfortint les capacitats internes de l'Administració per gestionar-los adequadament, en coordinació amb altres òrgans amb funcions en la matèria.
n) Supervisar i coordinar l'anàlisi i la difusió de la informació sobre recursos humans de l'Administració de la Generalitat i del seu sector públic, sens perjudici de les funcions que, sobre aquest àmbit, puguin correspondre a altres òrgans.
o) Supervisar i fer el seguiment de les actuacions de la Secretaria d'Administració i Funció Pública derivades de la relació amb l'activitat parlamentària i amb altres institucions, d'acord amb els criteris establerts per les unitats departamentals competents, i de les actuacions de comunicació interna i externa de la seva activitat, i les adreçades a la relació amb la ciutadania d'acord amb els principis de transparència i del dret d'accés a la informació pública.
p) Establir criteris de coordinació interdepartamental i donar suport al desplegament de la organització i governança en el desenvolupament de la normativa vigent en matèria de protecció de dades en l'àmbit de l'Administració de la Generalitat i del seu sector públic institucional.
q) Qualsevol altra funció de naturalesa anàloga que li sigui encomanada.
37.2 De la Direcció General d'Administració Digital en depenen:
a) L'Oficina d'Innovació i Administració Digital.
b) L'Oficina d'Organització de l'Administració i del Sector Públic.
c) L'Oficina d'Assessorament i Supervisió Contínua del Sector Públic Institucional.
38.1 L'Oficina d'Innovació i Administració Digital, assimilada orgànicament a sub-direcció general, té les funcions següents:
a) Planificar, impulsar i coordinar els projectes de millora i simplificació dels processos administratius de l'Administració de la Generalitat i del seu sector públic, sobre la base de models de gestió de qualitat i d'excel·lència en la gestió, implantar-los, quan escaigui, i fer-ne el seguiment.
b) Elaborar i proposar el marc per a la planificació i el desenvolupament de l'Administració digital en l'àmbit de l'Administració de la Generalitat i de les seves entitats públiques, així com fer-ne el seguiment de l'execució, sense perjudici de la corresponent coordinació amb altres unitats amb funcions en matèria d'Administració digital.
c) Impulsar, coordinar i desenvolupar el sistema de governança per gestionar les dades de l'Administració de la Generalitat.
d) Impulsar i proposar metodologies, instruments i actuacions d'innovació i millora de la qualitat dels serveis i dels sistemes de gestió.
e) Dissenyar i proposar els indicadors necessaris per avaluar correctament l'impacte de la implementació de millores en els processos administratius i del desenvolupament de l'Administració digital, gestionar la recollida i tractament de les dades, i elaborar els informes d'avaluació corresponents.
f) Coordinar l'elaboració i difusió d'estudis, indicadors i altres eines de suport a la planificació i avaluació de la transformació digital de la Generalitat de Catalunya, el seu sector públic institucional i els seus recursos humans, sens perjudici de les funcions que, sobre aquest àmbit, puguin correspondre a altres òrgans.
g) Impulsar les actuacions jurídiques, organitzatives i tecnològiques necessàries per fer efectiva la interoperabilitat dins de l'Administració de la Generalitat, entre administracions i entre aquestes administracions i altres institucions.
h) Donar suport als departaments en el desenvolupament de projectes de gestió de la qualitat, de sistemes de gestió i de millora de processos, i en la prestació de serveis digitals, tant pel que fa al disseny com a la implantació, gestió del canvi i avaluació.
i) Promoure i coordinar funcionalment sistemes d'informació corporatius que donin suport als departaments i al seu sector públic per al desenvolupament de l'Administració digital, i gestionar els que estan assignats a aquesta Oficina.
j) Impulsar l'elaboració de propostes de desplegament normatiu necessàries per implementar projectes de gestió de la qualitat, la millora dels processos administratius i el desenvolupament de l'Administració digital.
k) Assegurar i garantir la correcta coordinació interdepartamental de les iniciatives i els projectes en l'àmbit de la interoperabilitat i l'Administració digital, així com amb els organismes involucrats.
l) Proposar criteris corporatius per elaborar informes de viabilitat, d'impacte i de cost-benefici previstos en la producció de serveis d'Administració digital, així com facilitar l'anàlisi prèvia i l'avaluació posterior a la seva implantació.
m) Desenvolupar, facilitar i, si escau, portar a terme les auditories administratives en els termes previstos a la normativa vigent, tenint en compte criteris d'eficàcia, eficiència, racionalitat i simplificació, i proposar les millores adients.
38.2 De l'Oficina d'Innovació i Administració Digital en depenen les àrees funcionals següents:
a) L'Àrea per a la Promoció de la Cultura de la Innovació.
b) L'Àrea d'Impuls de la Millora dels Serveis Digitals.
c) L'Àrea per al Govern de les Dades.
d) L'Àrea per a la Gestió de Solucions Digitals Corporatives.
38.3 Corresponen a l'Àrea per a la Promoció de la Cultura de la Innovació les funcions següents:
a) Proposar, fer el seguiment i, si és el cas, dissenyar o portar a terme les mesures i actuacions relatives a la innovació i al desenvolupament del talent intern en l'actuació i el funcionament de l'Administració de la Generalitat i del seu sector públic institucional, en col·laboració amb l'Escola d'Administració Pública de Catalunya.
b) Establir els criteris per impulsar metodologies de cocreació en els projectes orientats a la transformació de la cultura de l'Administració de la Generalitat i el seu sector públic institucional, en col·laboració amb altres òrgans i unitats competents en la matèria.
c) Donar suport i participar en la definició i implantació dels projectes orientats a la innovació i la transformació digital de l'Administració de la Generalitat i el seu sector públic institucional.
d) Actuar com a observatori de l'Administració digital, elaborant estudis, indicadors i altres eines de suport a la planificació i avaluació de les polítiques digitals que afectin la Direcció General d'Administració Digital i donar suport a la planificació i avaluació de les polítiques digitals que impulsi el Departament col·laborant amb els òrgans competents en la matèria.
e) Promoure i gestionar la creació d'espais d'aprenentatge, compartició i col·laboració per facilitar la innovació i la transformació digital de l'Administració de la Generalitat de Catalunya i el seu sector públic institucional.
f) Analitzar la informació sobre els recursos humans de les administracions públiques catalanes i del seu sector públic mitjançant els sistemes d'informació corporatius adients per facilitar-ne l'explotació i l'anàlisi de dades amb la finalitat d'orientar la presa de decisions per a un millor desenvolupament i planificació de l'ocupació pública.
g) Definir escenaris per facilitar la planificació corporativa dels recursos humans de l'Administració de la Generalitat.
h) Coordinar, d'acord amb les directrius de la persona titular de la Direcció General d'Administració Digital, les actuacions de la Secretaria d'Administració i Funció Pública derivades de la relació amb l'activitat parlamentària i amb altres institucions, les actuacions de comunicació interna i externa de la seva activitat, i les adreçades a la relació amb la ciutadania d'acord amb els principis de transparència i del dret d'accés a la informació pública.
L'Àrea per a la Promoció de la Cultura de la Innovació dona suport a la Direcció General de Funció Pública en l'exercici de les funcions relacionades amb les accions d'anàlisi de l'ocupació pública de la Generalitat de Catalunya.
38.4 Corresponen a l'Àrea d'Impuls de la Millora dels Serveis Digitals les funcions següents:
a) Establir el marc de treball que faciliti la simplificació, adaptació normativa, digitalització i personalització dels serveis públics.
b) Promoure processos de cocreació en el marc dels projectes d'organització i simplificació de processos per afavorir la prestació de serveis digitals.
c) Recollir, analitzar i avaluar les necessitats dels departaments i del seu sector públic, per fer efectiu el desenvolupament i la gestió dels projectes de l'Administració digital.
d) Promoure sistemes d'informació corporatius que donin suport als departaments i al seu sector públic per al desenvolupament de l'Administració digital, amb la col·laboració funcional dels àmbits competents dels departaments i del model tecnològic implantat pel CTTI.
e) Impulsar i coordinar projectes de millora i simplificació dels processos administratius sobre la base de models de gestió de qualitat i d'excel·lència en la gestió i fer-ne el seguiment, en col·laboració amb les unitats implicades.
f) Aportar una metodologia comuna als departaments de l'Administració de la Generalitat i el seu sector públic institucional per a l'anàlisi i la millora dels processos administratius per afavorir la prestació de serveis digitals.
g) Analitzar i avaluar la interrelació dels diferents processos administratius en cada àmbit sectorial de l'Administració de la Generalitat i el seu sector públic institucional i fer propostes de millora i simplificació.
h) Proposar les modificacions normatives necessàries per a la correcta adaptació de les accions de millora i simplificació de processos i donar suport a les iniciatives que en aquest sentit puguin impulsar els departaments.
38.5 Corresponen a l'Àrea per al Govern de les Dades les funcions següents:
a) Proposar, dissenyar i, si és el cas, implementar el model de govern de dades en tot el seu cicle de vida, en coordinació amb els òrgans implicats.
b) Impulsar i coordinar mitjançant els òrgans de governança les estratègies de gestió de dades i la informació i el seu desenvolupament mitjançant la creació d'eines, estàndards i metodologia que permeti la gestió del cicle de vida de les dades, dels seus registres i dels documents que les contenen.
c) Mantenir, de manera coordinada amb els òrgans implicats, el mapa de dades de l'Administració de la Generalitat.
d) Proposar la definició dels estàndards i protocols per a la creació dels conjunts de dades i registres necessaris per a la presa de decisions i, en especial, la prestació de serveis digitals proactius i personalitzats.
e) Proposar la definició d'estàndards i protocols per incentivar la gestió i el suport a la presa de decisions basats en la dada.
f) Elaborar de manera coordinada la planificació del desplegament de la gestió de la informació i les dades.
g) Assessorar i donar suport als departaments en l'àmbit de la gestió de les dades.
h) Promoure la introducció de sistemes d'analítica avançada i predictiva amb l'ús de tècniques de tractament massiu de la informació i d'intel·ligència artificial per millorar la presa de decisions de l'Administració i avançar cap a la prestació de serveis proactius i personalitzats.
i) Impulsar les actuacions jurídiques, organitzatives i tecnològiques necessàries per fer efectiva la interoperabilitat dins de l'Administració de la Generalitat, entre administracions i entre aquestes administracions i altres institucions.
38.6 Corresponen a l'Àrea per a la Gestió de Solucions Digitals Corporatives les funcions següents:
a) Gestionar funcionalment els sistemes d'informació corporatius assignats a aquesta Oficina que donin suport als departaments i al seu sector públic per al desenvolupament de l'Administració digital.
b) Vetllar per la coordinació i la integració funcional de les eines corporatives, així com l'adopció de criteris comuns per al seu ús.
c) Promoure i coordinar el desplegament de l'ús de les eines corporatives en els departaments de l'Administració de la Generalitat i del seu sector públic.
d) Vetllar pel manteniment i la millora de les eines corporatives assignades a aquesta Oficina.
e) Assessorar els departaments i donar-los suport en els temes relacionats amb l'impuls i el desenvolupament de l'Administració digital.
L'Oficina d'Organització de l'Administració i del Sector Públic, assimilada orgànicament a sub-direcció general, té les funcions següents:
b) Elaborar informes preceptius i vinculants relatius a les disposicions de creació, modificació o supressió d'entitats institucionals de l'Administració de la Generalitat i a les que defineixen les estructures organitzatives dels departaments i dels organismes que en depenen.
c) Elaborar les disposicions que incideixin en matèria organitzativa o prestar assessorament o col·laboració, quan es requereixi.
f) Donar suport a la Direcció General d'Administració Digital pel que fa a la reforma de l'Administració en l'àmbit de l'organització de l'Administració i del seu sector públic institucional.
g) Impulsar actuacions per tal d'orientar els models organitzatius a la transformació digital de l'Administració i del seu sector públic instrumental.
h) Assegurar el manteniment i l'actualització de les dades relatives a l'estructura de l'Administració de la Generalitat i col·laborar amb els òrgans competents en el manteniment i l'actualització de les dades relatives a les entitats del sector públic.
L'Oficina d'Assessorament i Supervisió Contínua del Sector Públic Institucional, assimilada orgànicament a sub-direcció general, té les funcions següents:
a) Donar suport i assessorar, en l'anàlisi i l'avaluació de les funcions, l'organització, els recursos, les formes de prestació dels serveis, el Catàleg de serveis i la gestió de les entitats del sector públic institucional de l'Administració de la Generalitat des d'una perspectiva multidisciplinària.
b) Impulsar, coordinar i fer el seguiment de l'execució dels plans de simplificació i millora de la gestió del sector públic institucional, i donar suport als departaments i les entitats en les actuacions que els corresponguin.
c) Planificar i exercir les actuacions de seguiment i la supervisió contínua de les entitats del sector públic institucional per avaluar la subsistència dels motius que van justificar-ne la creació en els termes que preveu l'article 38.1.f) d'aquest Decret, i analitzar l'eficàcia i l'eficiència organitzativa i funcional en la prestació dels serveis i en la governança.
d) Proposar criteris d'actuació i metodologies relatives a la governança, l'organització, els sistemes d'informació, la coordinació, el funcionament, els recursos materials, econòmics corporatius i patrimonials, els recursos humans, les formes de prestació dels serveis i la contractació de les entitats del sector públic institucional, en coordinació amb els altres òrgans competents per raó de la matèria.
e) Reforçar la coordinació entre les unitats competents en matèria d'organització, recursos humans, patrimonial i economicofinancera, en els procediments de creació, fusió, supressió i altres modificacions de caràcter estructural de les entitats del sector públic institucional i fer-ne el seguiment.
f) Dissenyar, implementar i administrar el sistema d'informació col·laboratiu per a la governança corporativa del sector públic institucional, sens perjudici de les competències relatives als sistemes corporatius gestionats pel departament competent en matèria d'economia, finances i patrimoni.
g) Facilitar la implantació i el desenvolupament de mesures de bon govern al sector públic instrumental de l'Administració de la Generalitat.
h) Donar suport a la Direcció General d'Administració Digital en els processos de col·laboració publicoprivada, en coordinació amb altres òrgans amb funcions en la matèria.
Canvien de denominació les unitats i àrees següents:
a) El Servei d'Estudis passa a denominar-se Servei de Planificació i Anàlisi de Dades.
b) L'Àrea d'Organització i Administració Electrònica, passa a denominar-se Àrea d'Organització i Administració Digital.
La Secretaria de Telecomunicacions, Ciberseguretat i Societat Digital passa de denominar-se Secretaria de Polítiques Digitals.
a) La Direcció General de Modernització i Innovació de l'Administració passa a denominar-se Direcció General d'Administració Digital.
b) L'Oficina de Processos i Administració Electrònica passa a denominar-se Oficina d'Innovació i Administració Digital.
c) L'Àrea de Suport al Desenvolupament de l'Administració Electrònica passa a denominar-se Àrea per a la Gestió de Solucions Digitals Corporatives.
d) L'Àrea d'Organització de l'Administració i del Sector Públic passa a denominar-se Oficina d'Organització de l'Administració i del Sector Públic.
e) L'Oficina de Racionalització del Sector Públic passa a denominar-se Oficina d'Assessorament i Supervisió Contínua del Sector Públic Institucional.
Se suprimeixen les unitats i les àrees següents:
De la Secretaria de Polítiques Digitals:
a) L'Àrea de Suport a la Gestió.
b) La Direcció General de Comunicacions Electròniques.
a) L'Àrea d'Innovació i Anàlisi de l'Ocupació Pública.
c) L'Àrea de Personal Funcionari.
d) L'Àrea de Prevenció, Salut Laboral i Polítiques Socials.
e) La Secció de Valoració de Llocs de Treball.
Les delegacions territorials del Govern actuaran com a serveis territorials del Departament de Polítiques Digitals i Administració Pública en el seu territori, amb les funcions següents:
En l'exercici de les funcions pròpies del Departament de Polítiques Digitals i Administració Pública, les delegacions territorials del Govern dependran d'aquest.
Les persones que ocupen els llocs de comandament de les unitats afectades per aquest Decret, o les àrees funcionals modificades, seguiran exercint les seves funcions mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
a) El Decret 117/2018, de 19 de juny, de reestructuració del Departament de Polítiques Digitals i Administració Pública.
b) Els articles 44 a 49 del Decret 266/2016, de 5 de juliol, de reestructuració del Departament de la Presidència.
c) Els capítols 1, 2, 3 i 4 del Decret 262/2016, de 7 de juny, de reestructuració del Departament de Governació, Administracions Públiques i Habitatge.
d) El Decret 343/2003, de 29 de desembre, de modificació de la denominació del Departament de Governació i Administració Pública.
e) El Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms.
f) L'Ordre GRI/313/2015, de 5 d'octubre, per la qual es regulen els fitxers que contenen dades de caràcter personal del Consorci Administració Oberta de Catalunya (Consorci AOC) i se suprimeixen els fitxers de l'Agència Catalana de Certificació (CATCert).
g) L'Ordre GAH/39/2016, de 23 de febrer, per la qual es regulen els fitxers de dades de caràcter personal gestionats pel Departament de Governació, Administracions Públiques i Habitatge.
h) L'Ordre PRE/62/2016, de 22 de març, de modificació del fitxer de dades de caràcter personal Gestió de radioaficionats i banda ciutadana CB-27, creat per l'Ordre EMO/379/2012, de 12 de novembre, de regulació de fitxers que contenen dades de caràcter personal del Departament d'Empresa i Ocupació.
i) L'Ordre EMO/379/2012, de 12 de novembre, de regulació de fitxers que contenen dades de caràcter personal del Departament d'Empresa i Ocupació.
Es modifica l'article 10 del Decret 173/2010, de 23 de novembre, de la Inspecció de Telecomunicacions, que queda redactat de la manera següent:
"La Inspecció de Telecomunicacions depèn, amb rang orgànic de secció, del Servei de Telecomunicacions i du a terme, en l'àmbit de les telecomunicacions, les comprovacions, les constatacions, les mesures, els exàmens, les anàlisis, els controls o les proves que corresponguin."